स्‍पेन के प्रधानमंत्री सांचेज ने कहा कि उनकी नई सरकार 'साफ तौर पर समानता के लिए प्रतिबद्ध है' और स्‍पेन की सोसायटी में होने वाले बदलावों को प्रदर्शित करना चाहती है। बुधवार शाम को पीएम ने जब अपनी कैबिनेट के बारे में ऐलान किया तो कहा कि स्‍पेन में सन् 1975 में जनरल फ्रांसिस्‍को फ्रैंकों की मौत के बाद जबसे लोकतंत्र की बहाली हुई है, यह पहली सरकार है जिसमें महिलाओं को बहुमत दिया गया है। उन्‍होंने कहा कि यह उच्‍च योग्‍यता वाली सरकार है तो समाज में समानता का प्रतिनिधित्‍व करेगी और साथ ही यूरोप और दुनिया में एक नई शुरुआत करेगी। स्‍पेन के प्रधानमंत्री को शनिवार को शपथ दिला दी गई थी।